हेनले पासपोर्ट सूचकांक

हेनले पासपोर्ट सूचकांक (Henley Passport Index) विभिन्न देशों अथवा उनके पासपोर्ट की वैश्विक रैंकिंग होती है। यह उस देश के आम नागरीकों के पासपोर्ट को विश्व में भ्रमण करने के लिए मिल रही स्वतंत्रता की तरफ इंगित करता है। इसकी शुरुआत 2006 में हेनले एंड पार्टनर्स ने वीजा प्रतिबंध सूचकांक के रूप में की। जनवरी 2018 में इसका नाम बदल दिया गया।आंद्रेजेविक, मार्क और वोल्सिक, ज़ाला (2016). Commercial Nationalism: Selling the Nation and Nationalizing the Sell (अंग्रेज़ी में). पाल्ग्रेव मैकमिलन, न्यूयॉर्क. 

ये सूचकांक प्रति वर्ष जारी किया जाता है। इसमें विश्व के 199 देशों (पासपोर्ट) के नाम शामिल किये जाते हैं। यह उस संख्या को निरूपित करता है जितने देशों में आप बिना वीजा के यात्रा कर सकते हो। अर्थात् जिस पासपोर्ट के साथ वीजा की जरूरत नहीं पड़ती। किसी विशेष देश के पासपोर्ट के साथ आप कितने देशों में वीजा के बिना घूम सकते हो, उस संख्या को "स्कोर" कहते हैं। इसके आँकडे अन्तर्राष्ट्रीय वायु यातायात संघ से प्राप्त किये जाते हैं। ये आँकड़े ट्रेवल इन्फोर्मेशन मैन्युल ऑटोमेटिक दस्तावेजों के डेटाबेस में होते हैं।अब्राहमियन, एटोसा अराक्सिया (2015). The Cosmopolites: The Coming of the Global Citizen (अंग्रेज़ी में), पृष्ठ 70–93. कोलंबिया ग्लोबल रिपोर्ट्स, न्यूयॉर्क. 

सूचकांक की परिभाषा
हेनले पासपोर्ट सूचकांक विभिन्न देशों के पासपोर्ट को उन गंतव्यों की संख्या के आधार पर रैंक करता है, जहाँ किसी विशेष देश के साधारण पासपोर्ट का उपयोग करके पूर्व वीज़ा की आवश्यकता के बिना ("वीज़ा-मुक्त") पहुंचा जा सकता है। इस सर्वेक्षण में 199 देशों के पासपोर्ट को 227 गंतव्यों के आधार पर रैंकिंग दी जाती है। गंतव्यों के रूप में देशों, प्रशासित क्षेत्रों और लघु-राज्यों को गिना जाता है।

अन्तर्राष्ट्रीय वायु यातायात संघ अपने डेटाबेस में विश्वस्तर पर गंतव्यों और यात्रा सूचनाओं की जानकारी बनाये रखता है। हालांकि सभी क्षेत्रों से पासपोर्ट नहीं जारी किये जाते अतः गंतव्यों की तुलना में पासपोर्ट की संख्या कम रखी गयी है।

सन्दर्भ

बाहरी कड़ियाँ
 हेनले & पार्टनर्स पासपोर्ट इंडेक्स
श्रेणी:सूचकांक